《彭城三咏之三歌风台词》
宋代·贺铸

汉祖高风百尺台，千年客土生蒿莱。
何穷人事水东去，如故地蒿山四来。
江淮犹沸鲸鲵血，八十一车枉归辙。
白叟逢迎皆故人，牢酒欢呼惜将别。
崤渑迢遥非我乡，死生此地何能忘。
酒阑鸣筑动云物，青衿儿曹随抑扬。
尔时可无股肱良，端思猛士守四方。
君不闻淮阴就缚何慨慷，解道鸟尽良弓藏。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。